**25.02.2022**

**E-pasta nosaukums**

Svarīgi! Par veselības aprūpes pakalpojumu nodrošināšanu bēgļiem no Ukrainas

**E-pasta teksts**

Saistībā ar izsludināto karastāvokli Ukrainā, Latvijas Republikā var ierasties ap 10 tūkst. bēgļu, kuri tiks izmitināti viesnīcās vai apmetīsies pie saviem Latvijā dzīvojošajiem radiem vai paziņām dažādās Latvijas pilsētās. Iespējams, ka daudziem no viņiem būs nepieciešama medicīniskā palīdzība, zāļu receptes u.c. Šiem cilvēkiem būs pieejami tie paši valsts apmaksātie veselības aprūpes pakalpojumi, kurus ir tiesīgs saņemt ikviens Latvijas pilsonis.

Nacionālais veselības dienests šobrīd gatavo informāciju par to, kā tehniski aizpildīt pakalpojuma uzskaites dokumentāciju un pakalpojuma apmaksu, kas tiks nosūtīta visiem līgumpartneriem. Vienlaikus jau šobrīd lūdzam neatraidīt Ukrainas bēgļus, ja tie vēršas pie Jums pēc palīdzības!

Jautājumu gadījumā aicinām Jūs sazināties ar atbilstošo Nacionālā veselības dienesta teritoriālo nodaļu, ar kuru ir noslēgts līgums. Kontaktinformācija ir pieejama tīmekļvietnes [www.vmnvd.gov.lv](http://www.vmnvd.gov.lv/) sadaļā "Kontakti" - "[Teritoriālās nodaļas](https://www.vmnvd.gov.lv/lv/teritorialas-nodalas)".

Paldies!